**ROMÂNIA**

**JUDEŢUL TIMIŞ**

**PRIMARIA COMUNEI ORTISOARA**

**COMPARTIMENT IMPOZITE SI TAXE**

Judeţul Timiş, 307305, Ortisoara,  nr. 258/A

Tel. 0256 233 266

[www.primariaortisoara.ro](http://www.primariaortisoara.ro/#_blank)

**primaria.ortisoara@cjtimis.ro**

**CATRE**

**CONSILIUL LOCAL AL COMUNEI ORTISOARA**

**REFERAT**

 Subsemnta Palea Alina arhitect in cadrul aparatului propriu de lucru al Primarului comunei Ortisoara ,

Avand in vedere proiectul cu nr 16/2016 intocmit de catre SC Iri Construct SRL Timisoara avand ca si obiect MODERNIZAREA INFRASTRUCTURII RUTIERE IN COMUNA ORTISOARA , JUDETUL TIMIS ,

Solicit consiliului local al comunei Ortisoara aprobarea implementarii proiectului **„Modernizarea infrastructurii rutiere in comuna Ortisoara , judetul Timis ”**”care are urmatoarele caracteristici tehnice :

**1.- Date generale :**

**\* Denumirea obiectivului de investiţii:** “MODERNIZAREA INFRASTRUCTURII RUTIERE ÎN COMUNA ORȚIȘOARA, JUDEȚUL TIMIȘ”

**\* Faza de proiectare:** DOCUMENTAȚIE DE AVIZARE A LUCRĂRILOR DE INTERVENȚIE

**\* Ordonatorul principal de credite:** MINISTERUL DEZVOLTĂRII REGIONALE ŞI ADMINISTRAŢIEI PUBLICE

**\* Beneficiar:** COMUNA ORȚIȘOARA

**\* Autoritate contractantă:** PRIMĂRIA COMUNEI ORȚIȘOARA

**\* Proiectant:** S.C. IRICONSTRUCT S.R.L.

**\* Valoarea investiţiei (cu TVA):** 5 048 493,00 LEI **din care C+M:** 4 572 989,00 LEI

**\* Sursa de finanţare:** BUGET DE STAT, BUGET LOCAL ȘI ALTE SURSE LEGAL CONSTITUITE

**\* Amplasamentul:** LOCALITATEA ORȚIȘOARA, LOCALITATEA CĂLACEA JUDEȚUL TIMIȘ, PE TRASEE STRĂZI EXISTENTE

**\* Stadiul actual:** INVESTIȚIE NOUĂ

**2.- Necesitatea şi oportunitatea investiţiei :**

**2.1.- Necesitatea investiţiei :**

Având în vedere prevederile „Normativului privind stabilirea cerinţelor tehnice de calitate a drumurilor legate de cerinţele utilizatorilor”, indicativ NE 021-2003, se constată că în prezent, pe aceste drumuri, nu sunt asigurate exigenţele de calitate privind planeitatea suprafeţei de rulare şi capacitatea portantă a complexului rutier.

Partea carosabilă prezintă o serie de defecţiuni specifice drumurilor pietruite, de tipul gropilor, denivelărilor şi făgaşelor, fapt ce împiedică desfăşurarea normală a circulaţiei şi conduce la generarea de praf pe timp uscat, respectiv de noroi pe timp umed. Starea tehnică a străzilor, nu asigură condiţiile desfăşurării normale a traficului rutier, degradările existente putând provoca avarii serioase autovehiculelor (în special autoturismelor) care circulă pe acestea.

 **2.2.- Oportunitatea investiţiei :**

Conform necesității prezentate investiția este oportună, încadrându-se în cerinţele benefice de modernizare a infrastructurii rutiere, precum şi a creşterii nivelului de trai al populaţiei locale.

Odată cu lansarea « Programului naţional de dezvoltare a infrastructurii » a aparut oportunitatea modernizării drumurilor comunei Orțișoara, județul Timiș.

**3.- Soluţiile tehnico - economice propuse în studiu:**

**3.1.- Soluţiile tehnice:**

\* Situația actuală

 - străzile în lungime de 7,110 km prezintă o zestre rutieră actuală constituită din sectoare pietruite cu straturi din balast și pietriș, sectoare cu pavaj fasonat și sectoare cu asfalt degradat;

 - aceste sectoare pietruite prezintă defecţiuni de tipul gropilor şi denivelărilor, care generează băltirea apelor pe timp ploios şi praf pe timp uscat, fiind impropriu pentru desfăşurarea circulaţiei în condiţii normale de siguranţă, confort şi impact asupra mediului;

 - în ceea ce priveşte elementele geometrice ale străzilor, acestea au lăţimea părţii carosabile variabilă, cu marginile neuniforme în profil longitudinal şi cu diverse şerpuiri care nu urmăresc în principiu traseul ideal;

 **- un inconvenient major al traseelor existente îl constituie starea tehnică a dispozitivelor de colectare şi evacuare a apelor meteorice de suprafaţă (lipsa întreținerii șanțurilor și podețelor, fiind necesare, pe anumite sectoare, decolmaterea și reprofilarea șanțurilor existente conform profilurilor transversale tip și realizarea de noi șanțuri din pământ acolo unde acestea lipsesc).**

 **Din punct de vedere funcţional şi administrativ, conform O.G. nr.43/1997 privind regimul drumurilor, străzile ce fac obiectul prezentei documentaţii sunt clasificate ca străzi rurale, care aparţin domeniului public al comunei Orțișoara, jud. Timiș, fiind destinate circulaţiei autovehiculelor, precum şi nevoilor de acces la proprietăţi a locuitorilor.**

 **Lucrarea se încadrează, conform Legii nr. 10/1995 privind calitatea în construcţii şi a H.G. 261/94, H.G. 766/1997, anexa 3, referitoare la aprobarea unor regulamente privind calitatea în construcţii, în categoria de importanţă „C” (normală) şi clasa de importanţă „III” (medie), fiind supusă la verificare conform legii, la faza proiect tehnic, la cerinţele de exigenţă A4, B2, şi D.**

**\* Scurtã prezentare a solutiilor tehnice propuse:**

Plan de situație

Traseele străzilor propuse spre modernizare, respectă traseele existente prezentate în planurile topografice, încadrându-se în prospectele stradale existente, nefiind necesare lucrări de exproprieri, demolări sau mutări de reţele.

 La stabilirea traseului s-a urmărit ca axa drumului proiectat să urmărească axa drumului existent, astfel încât să se asigure utilizarea la maximum a zestrei drumului existent, zestre care în cazul de faţă este constituită dintr-o pietruire de 25-50 cm din materiale granulare şi din diferite tipuri de materiale, realizată pe lăţimi variabile, sau din asfalt degradat.

Elementele geometrice sunt proiectate în conformitate cu STAS 863 - „Elementele geometrice ale traseelor”, asigurându-se o viteză de proiectare de 25 km/h.

Profilul transversal

 Profilul transversal tip adoptat prevede o lăţime de: 4,00 m a părţii carosabile cu 0,50 m acostamente rezultând o lăţime a platformei drumului de 5,00 - pentru străzi secundare, cu îmbrăcăminte asfaltică, conform profilurilor transversale tip.

 Acostamentele vor fi alcătuite din deșeuri de carieră. Panta transversală a părţii carosabile va fi de 2,5 %, iar cea a acostamentelor de 4,0 %.

Profilul longitudinal

Proiectarea liniei roşii a rezultat prin urmărirea liniei terenului existent, prin respectarea cotelor obligate din profilurile transversale (racordarea la alte drumuri/strazi asfaltate existente, accese la proprietati, etc.) si in acelasi timp prin respectarea tuturor conditiilor impuse in STAS 863 - „Elementele geometrice ale traseelor”.

Pasul de proiectare adoptat corespunde vitezei de proiectare de 25 km/h avand valoarea minima de 50 m.

Racordarile verticale ale declivitatilor succesive s-au facut cu raze de racordare cat mai mari posibil, valorile minime fiind de 300 m pentru cele concave si 500 m pentru cele convexe, conform STAS 863.

Solutia tehnica propusa pentru modernizare:

Structura rutieră adoptată pentru modernizarea acestor străzi, funcție de recomandările expertului, rezultatele calculului de dimensionare și a verificării la acţiunea îngheţ-dezgheţului, este formată din:

* + *pentru traseul curent:*
* 6 cm strat de uzură din beton asfaltic tip B.A.16;
* 20 cm strat superior de fundație din piatră spartă mare împănată;
* scarificare și reprofilare pietruire existentă, cu adaos de balast, grosime

 variabilă, 5…10 cm;

* 25-50 cm structură rutieră existentă, conf. studiu geotehnic.
	+ *pentru casete (structură nouă + lărgire carosabil):*
* 6 cm strat de uzură din beton asfaltic tip B.A.16;
* 20 cm strat superior de fundație din piatră spartă mare împănată;
* 30 cm strat inferior de fundaţie din balast;
* 7 cm substrat izolator din nisip.

 **\* Principalele caracteristici si indicatori tehnici pentru:**

- categoria drumului: străzi rurale secundare;

- viteza de proiectare: 25 km/h;

- lungime totală trasee amenajate: 7,110 km;

- lăţimea părţii carosabile: 4,00 m;

- lăţimea acostamentelor: 0,50 m;

- lăţimea platformei: 5,00 m;

- suprafaţa carosabilă totală: 30.312,00 m2;

**3.2.- Soluţii economice:**

**Sursa de finanțare**, conform art. 8 din OMDRAP nr. 1851/2013, privind normele metodologice ale PNDL cheltuielile sunt conform devizului general:

*Valoarea totală este de 5.048.493,00* *lei cu TVA din care:*

 *- 4.679.849,000 lei de la Bugetul de Stat*

*- 368.644,000 lei de la Bugetul Local*

***Costuri specifice:***

|  |  |  |  |  |  |
| --- | --- | --- | --- | --- | --- |
| Nr. Crt | Denumire | UM | Cantitate | Pret unitarmii lei | Pret unitarmii leiconf. SCOST-5/MDRT |
| 1 | Obiect 1: Sat Orțișoara | km | 4,742 | 508,951\* | **693,584** |
| 2 | Obiect 2: Sat Călacea | km | 2,368 | 482,728\* | **693,584** |

De asemenea Consiliul Local va trebui să asigure veniturile necesare acoperirii cheltuielilor neeligibile in suma totala de 368644 lei .

 Cu stima ,

ARHITECT

PALEA ALINA